ทองปิดพุ่ง 15 ดอลล์
สัญญาทองคำตลาดนิวยอร์กปิดพุ่งขึ้น15 ดอลล์ที่ 1,392.0 ดอลลาร์/ออนซ์ หลังเงินดอลล์อ่อนค่าหนุนแรงซื้อ
29 ต.ค. 2565

สัญญาทองคำตลาดนิวยอร์กปิดพุ่งขึ้น15 ดอลล์ที่ 1,392.0 ดอลลาร์/ออนซ์ หลังเงินดอลล์อ่อนค่าหนุนแรงซื้อ
สัญญาทองคำตลาด COMEX (Commodity Exchange) ส่งมอบเดือนส.ค.พุ่งขึ้น 15 ดอลลาร์ หรือ 1.09% ปิดที่ 1,392.0 ดอลลาร์/ออนซ์
ขณะที่สัญญาโลหะเงินส่งมอบเดือนก.ค.เพิ่มขึ้น 15 เซนต์ ปิดที่ 21.796 ดอลลาร์/ออนซ์ ส่วนสัญญาโลหะทองแดงส่งมอบเดือนก.ค.เพิ่มขึ้น 2.70 เซนต์ ปิดที่ 3.2220 ดอลลาร์/ปอนด์
สัญญาพลาตินัมส่งมอบเดือนก.ค.ปิดที่ 1482.30 ดอลลาร์/ออนซ์ เพิ่มขึ้น 2.40 ดอลลาร์ และสัญญาพัลลาเดียมส่งมอบเดือนก.ย.ปิดที่ 757.05 ดอลลาร์/ออนซ์ พุ่งขึ้น 4.55 ดอลลาร์ 
สัญญาทองคำได้รับแรงหนุนจากสกุลเงินดอลลาร์ที่อ่อนค่าลงเมื่อเทียบกับสกุลเงินหลักๆ เนื่องจากการอ่อนค่าของดอลลาร์จะทำให้สัญญาทองคำซึ่งซื้อขายในรูปสกุลเงินดอลลาร์นั้น มีราคาถูกลงสำหรับนักลงทุนที่ถือสกุลเงินอื่น
สกุลเงินดอลลาร์ร่วงลงเมื่อเทียบกับเงินเยน หลังจากธนาคารกลางญี่ปุ่น (บีโอเจ) ไม่ได้ประกาศใช้มาตรการกระตุ้นเศรษฐกิจในการประชุมครั้งล่าสุด ซึ่งสร้างความผิดหวังให้กับนักลงทุนที่คาดว่าบีโอเจอาจอัดฉีดเงินกู้อัตราดอกเบี้ยต่ำให้กับธนาคารพาณิชย์ หรือออกมาตรการใหม่ๆเพิ่มเติม เพื่อสกัดการปรับตัวขึ้นของอัตราดอกเบี้ยระยะยาว